Δεν υπάρχει συγκεκριμένη περίοδος φθοράς για τα ημίμπαρα. Θα μπορούσαμε με κάθε  επιφύλαξη να πούμε ότι αλλάζονται σε κάθε μεγάλο σέρβις ή μετά τα 100.000 χλμ, αλλά αυτό θα θεωρούνταν, ίσως, υπερβολή. Τα πάντα εξαρτώνται, κατά κύριο λόγο, από τον τρόπο χρήσης του αυτοκινήτου μας. Τα ημίμπαρα φθείρονται, ιδίως, όταν είναι χαλασμένα τα αμορτισέρ του αυτοκινήτου, με τα οποία «γειτνιάζουν». Έτσι, λόγω της αναποτελεσματικής λειτουργίας των τυχόν φθαρμένων αμορτισέρ, με τόσες δυνάμεις που δέχεται το σύστημα διεύθυνσης, λόγω των κραδασμών, που είναι εντονότεροι στους προβληματικούς δρόμους, εξαιτίας της ύπαρξης πολλών, μεγάλων και επικίνδυνων ανωμαλιών σε αυτούς, μπορεί να υπάρξουν προβλήματα (σπάσιμο εξαρτήματος ή και χαλάρωση κάποιας επιμέρους βίδας) τα οποία βέβαια δε συμβαίνουν καθημερινά η σε τακτική βάση.